3. การประกอบธุรกิจของแต่ละสายผลิตภัณฑ์

3.1 ลักษณะของบริการ

(1) โรงพยาบาลสมิติเวช สุขุมวิท

  เป็นโรงพยาบาลขนาด 275 เตียง ในเนื้อที่ 10-1-29 ไร่
  ให้บริการด้านการรักษาพยาบาลทางการแพทย์ครบทุกสาขาโดยคณะแพทย์ผู้เชี่ยวชาญ
  พร้อมทั้งอุปกรณ์การรักษาที่ทันสมัย ครบวงจร ให้บริการทั้งผู้ป่วยนอก ผู้ป่วยใน และมีบริการรถ
  Ambulance ตลอด 24 ชั่วโมง สรุปได้ดังนี้

  ด้านผู้ป่วยนอก ให้บริการตรวจรักษาผู้ป่วยนอก โดยจัดแบ่งตามสาขาของโรคต่างๆ
  มีบริการพิเศษด้านกุมารเวชศาสตร์ จัดเป็นรูปสถาบันกุมารเวช ซึ่งให้บริการในแต่ละสาขาย่อย
  แก่ผู้ป่วยเด็ก ศูนย์สุขภาพสตรี ที่ให้บริการและรับปรึกษาด้านสูติ-นรีเวช ซึ่ง
  โรงพยาบาลได้ผ่านการรับรองเป็น “โรงพยาบาลสายสัมพันธ์แม่-ลูก” โดยกระทรวงสาธารณสุข
  องค์การยูนิเซฟ และองค์การอนามัยโลก สถาบันหัวใจ คลินิกทันตกรรม สถาบันสุขภาพผิวพรรณ
  และสถาบันโรคตับ

  ด้านผู้ป่วยใน มีหอผู้ป่วย 8 หอ สำหรับผู้ป่วยที่ต้องเข้าพักรักษาตัวในโรงพยาบาล แยกเป็นหอ
  ผู้ป่วยเด็ก 1 หอ สูติ-นรีเวช 1 หอ หอผู้ป่วยหนัก (ICU) 2 หอ และหอผู้ป่วย
  ศัลยกรรม และอายุรกรรมทั่วไป 5 หอ

  ด้านการแพทย์ มีแพทย์ผู้เชี่ยวชาญครบทุกสาขา โดยแบ่งเป็น แพทย์ประจำ และแพทย์ที่ปรึกษา
  รวม 700 ท่าน

  (2) โรงพยาบาลสมิติเวช ศรีนครินทร์

  เป็นโรงพยาบาลขนาด 400 เตียง ในเนื้อที่ 43–0-24.3 ไร่ อาคารสูง 18 ชั้น
  พร้อมที่จอดรถใต้ดินอีก 500 คัน มีเส้นทางสัญจรที่เชื่อมต่อกับถนนหลายสาย ทั้งถนนพระราม 9
  ตัดใหม่ ถนน
  รามคำแหง ถนนศรีนครินทร์ และทางด่วนพิเศษ (Motor Way) ให้บริการผู้ป่วยนอก ผู้ป่วยใน
  และบริการรถ Ambulance ตลอด 24 ชั่วโมง สรุปได้ดังนี้

  ด้านผู้ป่วยนอก ให้บริการตรวจรักษาได้ครบทุกสาขาแพทย์ มีห้องตรวจที่ทันสมัย มีคลินิกพิเศษ
  ได้แก่
  ศูนย์มะเร็งที่พร้อมด้วยเครื่องตรวจวินิจฉัยและบำบัดโรคที่ได้มาตรฐานทัดเทียมกับต่างประเทศ
  และศูนย์กุมารเวช ซึ่งเป็นสถาบันดูแลสุขภาพของเด็กแบบครบ
  วงจร รวมถึงด้านการพัฒนาการของเด็กทุกระยะ

  ด้านผู้ป่วยใน มีหอผู้ป่วยในที่สามารถรองรับได้ถึง 400 ห้องโดยในระยะแรกได้เปิดบริการเพียง
  50 ห้องก่อน

  ด้านการแพทย์ โรงพยาบาลมีแพทย์ผู้เชี่ยวชาญครบทุกสาขา โดยแบ่งเป็น แพทย์ประจำ
  และแพทย์ที่ปรึกษา รวม 228 ท่าน

3.2 การตลาดและภาวะการแข่งขัน

(1) ภาวะการแข่งขันโดยรวม

  ภาวะการแข่งขันในธุรกิจโรงพยาบาลเอกชนยังคงดำเนินไปอย่างต่อเนื่อง
  ซึ่งเป็นผลมาจากภาวะเศรษฐกิจที่ตกต่ำตั้งแต่ปี 2541
  ปริมาณผู้ใช้บริการของโรงพยาบาลเอกชนมีจำนวนลดลงอย่างเห็นได้ชัด
  โดยผู้ใช้บริการส่วนหนึ่งหันไปใช้บริการของโรงพยาบาลรัฐบาลแทน เนื่องจากมี
  ค่าใช้จ่ายต่ำกว่า รวมทั้งการใช้บริการในโครงการประกันสังคมของภาครัฐ
  ทำให้โรงพยาบาลเอกชนต้องปรับปรุงประสิทธิภาพในการดำเนินงาน เพิ่มคุณภาพของการบริการ
  และลดต้นทุนในการดำเนินงาน ปรับเปลี่ยนกลยุทธ์ในการบริหารงาน
  เพื่อท้าทายกับภาวะการแข่งขันในตลาดที่เปลี่ยนแปลงและทวีความรุนแรงขึ้น

  ในปี 2544 รัฐบาลได้ปรับนโยบายด้านสาธารณสุขใหม่
  โดยให้โรงพยาบาลรัฐบาลบริหารงานด้วยตนเองอย่างอิสระ
  รวมทั้งนโยบายประกันสุขภาพแห่งชาติ โครงการ 30 บาท รักษาทุกโรค
  เป็นผลให้โรงพยาบาลภาคเอกชนต้องปรับเปลี่ยนกลยุทธ์และกำหนดแนวทางในการบริหารใหม่

  เนื่องจากภาวะเศรษฐกิจของประเทศดีขึ้นเป็นลำดับ ในปี 2545
  มีประชาชนมาใช้บริการของโรงพยาบาลเอกชนเพิ่มมากขึ้น ซึ่งรวมถึงโรงพยาบาลสมิติเวชด้วย

(2) กลุ่มเป้าหมาย

  โรงพยาบาลสมิติเวชให้บริการแก่ประชาชนทั่วไปเป็นเวลากว่า 23 ปี ได้รับความไว้
  วางใจจากผู้ใช้บริการอย่างต่อเนื่อง กลุ่มลูกค้าของบริษัทฯ มีฐานะปานกลาง ถึงค่อนข้างดี
  ส่วนใหญ่อาศัยในบริเวณสุขุมวิท และด้านตะวันออกของกรุงเทพฯ
  รวมทั้งมีผู้ใช้บริการจากต่างจังหวัด
  ด้านชายฝั่งทะเลตะวันออก เช่น จังหวัดสมุทรปราการ ชลบุรี จันทบุรี ระยอง และจังหวัดอื่นๆ
  เช่น ราชบุรี นครราชสีมา ภูเก็ต เป็นต้น นอกจากกลุ่มลูกค้าในประเทศแล้ว บริษัทฯ
  มีลูกค้าชาวต่างประเทศที่อาศัยอยู่ในประเทศไทย
  และลูกค้าชาวต่างประเทศที่อาศัยอยู่ในต่างประเทศและเดินทางมาใช้บริการของบริษัทฯ ได้แก่
  ชาวญี่ปุ่น เกาหลี อเมริกัน ยุโรป อินเดีย เนปาล กัมพูชา ภูฐาน เป็นต้น

  ผู้มาใช้บริการของบริษัทฯ จัดแบ่งเป็นประเภท สรุปได้ดังนี้

1.  ประชาชนทั่วไป ที่มาใช้บริการด้วยตนเอง

2.  กลุ่มผู้ใช้บริการเป็นบริษัทหรือองค์กรที่มีสัญญากับบริษัทในการให้บริการตรวจสุขภาพ
      หรือมีประกันสุขภาพให้แก่พนักงานในบริษัทนั้น

3.  กลุ่มลูกค้าต่างประเทศอาศัยอยู่ในประเทศไทย

4.  กลุ่มลูกค้าที่อาศัยอยู่ในต่างประเทศ

5.  กลุ่มลูกค้าบริษัทประกันชีวิตและสุขภาพ

6.  ผู้ป่วยที่ได้รับการแนะนำของแพทย์จากสถานพยาบาลอื่นให้มารักษาบำบัดเฉพาะทาง
      (Referral Patients)

(3) สภาพการแข่งขัน

  สภาพการแข่งขันในธุรกิจเดียวกันค่อนข้างสูง เนื่องจากมีลักษณะการให้บริการที่เหมือนกัน
  ประกอบกับข้อจำกัดของการโฆษณาและประชาสัมพันธ์ใน Health Care Business ดังนั้น
  กลยุทธ์ในการตลาดก็มีลักษณะใกล้เคียงกัน เช่น
  การสร้างจุดเด่นในเรื่องความเชี่ยวชาญเฉพาะด้าน การตั้งศูนย์บำบัดรักษาโรคอย่างครบวงจร
  การให้บริการตรวจรักษาแบบเหมาจ่าย และบริการเสริมที่อำนวยความสะดวกให้แก่ผู้ใช้บริการ
  เป็นต้น

(4) นโยบายด้านการตลาด

-   บริษัทฯ มีนโยบายด้านการตลาดในเชิงรุก โดยรักษาฐานลูกค้าเดิมไว้ และขยายฐาน
    ลูกค้าใหม่ทั้งในประเทศและต่างประเทศ

-   เสริมสร้างจุดเด่นด้านศูนย์การรักษาที่ครบวงจร เช่น ศูนย์สุขภาพสตรี ศูนย์กุมารเวช
    ศูนย์มะเร็ง คลินิกสุขภาพ คลินิกผิวหนัง สถาบันหัวใจ คลินิกทันตกรรม และสถาบันโรคตับ
    เป็นต้น

-   ให้บริการตรวจรักษาแบบเหมาจ่ายหรือ Package บางประเภท ตามความต้องการของตลาด

-   เสนอบริการที่มีคุณภาพ โดยมีราคาที่ยุติธรรม
    มีกำไรพอสมควรเมื่อเปรียบเทียบกับบริการที่ได้รับ ผู้ใช้บริการต้องมีความรู้สึกคุ้มค่า

3.3 การจัดหาผลิตภัณฑ์หรือบริการ

  (1) กำลังการผลิต

+---------------------------------------+---------+---------+---------+
| กำลังการผลิต                            | 2545    | 2544    | 2543    |
+---------------------------------------+---------+---------+---------+
| กำลังให้การบริการเต็มที่                    |         |         |         |
+---------------------------------------+---------+---------+---------+
| ผู้ป่วยใน (จำนวนเตียง)                    | 675     | 675     | 675     |
+---------------------------------------+---------+---------+---------+
| ผู้ป่วยนอก (จำนวนราย)                    | 1,      | 1,      | 1,      |
|                                       | 095,000 | 095,000 | 095,000 |
+---------------------------------------+---------+---------+---------+
| กำลังการให้บริการที่มีอยู่                    |         |         |         |
+---------------------------------------+---------+---------+---------+
| ผู้ป่วยใน (จำนวนเตียง)                    | 244     | 244     | 244     |
+---------------------------------------+---------+---------+---------+
| ผู้ป่วยนอก (จำนวนราย)                    | 638,750 | 638,750 | 638,750 |
+---------------------------------------+---------+---------+---------+
| ปริมาณการให้บริการจริง                    |         |         |         |
+---------------------------------------+---------+---------+---------+
| ผู้ป่วยใน (จำนวนเตียง)                    | 156     | 145     | 129     |
+---------------------------------------+---------+---------+---------+
| ผู้ป่วยนอก (จำนวนราย)                    | 461,138 | 428,455 | 402,691 |
+---------------------------------------+---------+---------+---------+
| การใช้กำลังกา                           |         |         |         |
| รให้บริการเปรียบเทียบกับกำลังการให้บริการเต็มที่ |         |         |         |
+---------------------------------------+---------+---------+---------+
| ผู้ป่วยใน (%)                            | 23      | 21      | 19      |
+---------------------------------------+---------+---------+---------+
| ผู้ป่วยนอก (%)                           | 42      | 39      | 37      |
+---------------------------------------+---------+---------+---------+
| การใช้กำลังกา                           |         |         |         |
| รให้บริการเปรียบเทียบกับกำลังการให้บริการที่มีอยู่ |         |         |         |
+---------------------------------------+---------+---------+---------+
| ผู้ป่วยใน (%)                            | 64      | 59      | 53      |
+---------------------------------------+---------+---------+---------+
| ผู้ป่วยนอก (%)                           | 72      | 67      | 63      |
+---------------------------------------+---------+---------+---------+
| อัตราการเพิ่ม (ลด) ของปริมาณการให้บริการจริง |         |         |         |
+---------------------------------------+---------+---------+---------+
| ผู้ป่วยใน (%)                            | 8       | 12      | (3)     |
+---------------------------------------+---------+---------+---------+
| ผู้ป่วยนอก (%)                           | 8       | 6       | 3       |
+---------------------------------------+---------+---------+---------+

(2) การจัดหาผลิตภัณฑ์เพื่อบริการ

 องค์ประกอบที่สำคัญในการให้บริการของบริษัทฯ สรุปได้ดังนี้

1.  คณะแพทย์ผู้เชี่ยวชาญที่ให้ความไว้วางใจในการปฏิบัติหน้าที่และร่วมมือกับบริษัทฯ

2.  บุคลากรทุกแผนก ซึ่งเป็นกำลังสำคัญในการสนับสนุนให้การบริการดำเนินไปอย่างมีประสิทธิภาพ

3.  อุปกรณ์การแพทย์ อุปกรณ์สำนักงาน และระบบ Office Automation ที่ทันสมัย
    รวมทั้งระบบเทคโนโลยีสารสนเทศที่มีประสิทธิภาพ

4.  สถานที่ประกอบการที่เพียงพอและทันสมัย

5.  ยาและเวชภัณฑ์ ซึ่งบริษัทสั่งซื้อจากบริษัทผู้แทนจำหน่ายยา Original เป็นส่วนใหญ่
    และบางส่วนผลิตในประเทศ

(3) ผู้จัดจำหน่ายผลิตภัณฑ์

ปัจจุบัน บริษัทฯ จัดซื้ออุปกรณ์การแพทย์ ยา และเวชภัณฑ์จากบริษัทผู้แทนจำหน่ายในประเทศ
โดยไม่มีสัญญาจัดจำหน่ายที่มีนัยสำคัญ หรือผูกขาดกับผู้จัดจำหน่ายรายหนึ่งรายใด
สำหรับผู้จัดจำหน่ายที่มียอดจัดซื้อมากกว่าร้อยละ 10 ของยอดจัดซื้อ ณ วันที่ 31 ธันวาคม 2545
ได้แก่

-   Zuellig Pharma Co., Ltd. จำนวน 15.08%

-   Diethelm Co., Ltd. จำนวน 13.23%

(4) กระบวนการกำจัดวัตถุดิบเหลือใช้

วัตถุดิบเหลือใช้ในกิจการที่อาจส่งผลกระทบต่อสิ่งแวดล้อม ซึ่งบริษัทฯ
มีมาตรการป้องกันเพื่อลดผลกระทบสรุปได้ดังนี้

(4.1) มลพิษจากวัตถุสิ่งของ

เกิดจากวัสดุเหลือใช้และขยะมูลฝอย เช่น ผ้าพลาสติก เศษอาหาร โลหะ
เศษกระดาษ อาจก่อแก๊สเสียส่งกลิ่นเหม็น และการแพร่ขยายของเชื้อโรค บริษัทฯ
ได้รวบรวมจัดเก็บตามขั้นตอนดังนี้

-   วัสดุ อุปกรณ์ที่เป็นชิ้น ส่วนใหญ่ได้ทำการแยกไว้ เพื่อรอกรุงเทพมหานคร
    หรือจัดจ้างผู้อื่นมาขนไปทำลาย ให้ถูกต้องตามวิธีการ

-   ขยะมูลฝอยได้แยกเป็นขยะเปียกและแห้ง ใส่ถุงพลาสติกสีดำมัดปากถุงอย่างดี
    แล้วรวบรวมจัดเรียงใส่ถังคอนเทนเนอร์ของกทม. เพื่อมานำไปกำจัดอีกครั้งหนึ่ง

-   ขยะติดเชื้อได้แยกไว้ต่างหาก ไม่รวมกับขยะธรรมดา โดยจัดเก็บใส่ถุงพลาสติกสีแดง
    ซึ่งพิมพ์ข้างถุงว่า “อันตรายห้ามนำไปใช้อย่างอื่นๆ ถุงขยะติดเชื้อโรงพยาบาล”
    พร้อมกับมัดปากถุงอย่างแน่นหนา บรรจุลงกล่องพิมพ์ข้อความ “ขยะติดเชื้อ
    โรงพยาบาลสมิติเวช สุขุมวิท” และปิดเทปกาว แล้วจึงนำไปเรียงไว้ที่ห้องเก็บขยะติดเชื้อ
    ซึ่งเจ้าหน้าที่ของบริษัทกรุงเทพธนาคม จำกัด จะมาจัดเก็บไปกำจัดให้ถูกต้องอีกครั้งหนึ่ง

-   ขยะที่เป็นเศษอาหาร จัดเก็บใส่ภาชนะเป็นถัง จะมีผู้มารับไปกำจัดให้ทุกวัน

    2.  มลพิษทางน้ำ

  เกิดจากการชำระล้างและระบายของเสียทิ้ง เช่น การชำระล้างภายในห้องน้ำ
  การขับถ่ายของเสียทิ้ง การล้างวัสดุอุปกรณ์ต่างๆ อาจก่อให้เกิดการหมักหมม ขังเน่าเป็นแก๊สเสีย
  และการแพร่ขยายของเชื้อโรคทางน้ำ ซึ่งบริษัทได้ติดตั้งระบบบำบัด
  น้ำเสียต่างๆ ให้ได้ค่าตามมาตรฐานของกรมวิทยาศาสตร์
  เพื่อลดมลพิษทางน้ำก่อนปล่อยลงท่อเทศบาล

3.  มลพิษทางอากาศและเสียง

  เกิดจากเครื่องจักรกลต่างๆ เช่น Chiller, Generator และ Motor Pump
  รวมทั้งเกิดจากเครื่องยนต์ของยานพาหนะชนิดต่างๆ เช่น รถยนต์ มอเตอร์ไซค์
  โดยการขับเคลื่อน เผาไหม้ ก่อให้เกิดเขม่า ฝุ่นละออง และก๊าซบางส่วนผสมในอากาศ
  และเสียงรบกวน ซึ่งบริษัทฯ ได้ติดตั้งและจัดให้มีอุปกรณ์ เครื่องมือ เครื่องจักรสำหรับควบคุม
  กำจัด และขจัดมลพิษตามที่พนักงานควบคุมมลพิษกำหนด

(4.4) มาตรการป้องกันอื่นๆ

-   บริษัทฯ ได้จัดจ้างบริษัทที่มีความชำนาญเฉพาะทางเข้ามาตรวจสอบ ควบคุม แก้ไข
    เปลี่ยนแปลง ปรับปรุง หรือซ่อมแซม เพื่อให้เกิดผลกระทบต่อสิ่งแวดล้อมน้อยที่สุด
    ตามที่กำหนดในพระราชบัญญัติ “ส่งเสริมและรักษาสิ่งแวดล้อมแห่งชาติ”
    นอกเหนือจากการควบคุมดูแล บำรุงรักษาอย่างสม่ำเสมอ โดยเจ้าหน้าที่ของบริษัทฯ

-   จัดหรือส่งฝึกอบรมเจ้าหน้าที่ซึ่งเกี่ยวข้องให้มีความรู้
    ความเข้าใจในเรื่องผลกระทบต่อสิ่งแวดล้อม ตลอดจนวิธีปฏิบัติ ควบคุม ป้องกันอย่างถูกต้อง

-   รณรงค์ให้เจ้าหน้าที่จัดทำกิจกรรม 5 ส.

-   บำรุงรักษาเครื่องมือ อุปกรณ์ต่างๆ ให้อยู่ในสภาพแวดล้อมพร้อมใช้งาน ตลอดเวลา

-   เข้าร่วมโครงการเพื่อประหยัดพลังงานของชาติ
    ตามแผนอนุรักษ์พลังงานในอาคารควบคุมของการพัฒนาและส่งเสริมพลังงานในปี 2540

    4.  งานที่ยังไม่ส่งมอบ

-ไม่มี-